Slovnaft
Slovnaft, a.s. ir Slovākijas enerģētikas uzņēmums. Tas ir viens no lielākajiem uzņēmumiem valstī. Uzņēmuma īpašnieks ir Ungārijas MOL Group. Tā galvenais birojs atrodas Bratislavā. Uzņēmums ir dibināts 1949. gadā. Uzņēmums nodarbojas ar naftas pārstrādi, iegūstot degvielu un dažādas ķīmiskās vielas. Slovnaft arī nodarbojas ar degvielas tirdzniecību, kā arī ar siltuma un elektrības ražošanu.